|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | **ΕΛΛΗΝΙΚΗ ΔΗΜΟΚΡΑΤΙΑ** | | **ΔΗΜΟΣ ΑΡΤΑΙΩΝ** | | **ΑΥΤΟΤΕΛΕΣ ΤΜΗΜΑ ΕΠΙΤΕΛΙΚΗΣ**  **ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ**  **ΓΡΑΦΕΙΟ ΔΗΜΑΡΧΟΥ** | | **Ταχ. Δ/νση: Περιφερειακή Οδός & Αυξεντίου** | | **Τηλ. : 2681.3.62101,201,265** | | **e-mail:** [**dimos@arta.gr**](mailto:dimos@arta.gr) | | **Άρτα, 09/04/2024** |

**ΠΡΟΣΚΛΗΣΗ**

**Ο ΔΗΜΑΡΧΟΣ ΑΡΤΑΙΩΝ**

**ΘΕΜΑ: Σύσκεψη των εκπροσώπων των πολιτικών κομμάτων και των συνασπισμών κομμάτων που μετέχουν στις εκλογές** **της 9ης Ιουνίου 2024 για την ανάδειξη των μελών του Ευρωπαϊκού Κοινοβουλίου, με αντικείμενο την αναλογική και επί ίσοις όροις κατανομή των χώρων προεκλογικής προβολής.**

**ΣΧΕΤ: α). Η εγκύκλιος του ΥΠ.ΕΣ. εγκ.25/33604/08.04.2024 στην οποία επισημαίνονται τα δικαιώματα και οι υποχρεώσεις των πολιτικών κομμάτων και των υποψηφίων , σχετικά με την προεκλογική προβολή τους και τον έλεγχο των οικονομικών τους.**

**β). Το π.δ.15/2022 (Α΄ 39) και ο ν. 4255/2014 (Α΄89), από όπου απορρέουν**

**τα ως άνω αναφερόμενα στο σχετ.(α), ενόψει των εκλογών της 9ης Ιουνίου 2024 για την ανάδειξη των μελών του Ευρωπαϊκού Κοινοβουλίου.**

**γ). Το Π.Δ. 18/06.04.2024 (ΦΕΚ 50/06.04.2024 τεύχος Α΄), περί ορισμού της ημερομηνίας διεξαγωγής της ψηφοφορίας.**

**δ). Άρθρο 5 παρ.6 π.δ. 15/2022, καθώς και άρθρο 7 παρ.4 του π.δ. 15/2022.**

Λαμβάνοντας υπόψη όλα τα σχετικά αναφερόμενα έγγραφα , για τη χρήση των χώρων που θα διατίθενται για το σκοπό της προεκλογικής προβολής των μηνυμάτων των συνδυασμών , εφαρμόζοντας τις διατάξεις του άρθρου 14 του π.δ. 15/2022, λεκτέα τα εξής:

Η διάθεση των χώρων υπαίθριας προβολής των συνδυασμών καθορίζεται από τους δήμους, σύμφωνα με τα οριζόμενα στη με αριθμ. ΥΑ 17409/23-02-2024 «Καθορισμός τρόπου χρήσης των χώρων, που παραχωρούνται από τα δημοτικά συμβούλια στα πολιτικά κόμματα , τους συνασπισμούς πολιτικών κομμάτων , τους συνδυασμούς υποψηφίων και τις Επιτροπές Υποστήριξης του άρθρου 10 του ν. 4023/2011 (Α΄220), για την προεκλογική προβολή τους , καθώς και άλλων λεπτομερειών» (Β΄1450).

Επισημαίνεται ότι, σύμφωνα με το άρθρο 16 του π.δ. 15/2022 , από την κατανομή των χώρων προεκλογικής προβολής εξαιρούνται πολιτικά κόμματα ή συνασπισμοί κομμάτων των οποίων ο πρόεδρος, ο γενικός γραμματέας , μέλος διοικούσας επιτροπής ή ο νόμιμος εκπρόσωπος έχει καταδικασθεί :α). σε κάθειρξη για τα αδικήματα των κεφαλαίων 1-6 του Δεύτερου Βιβλίου του Ποινικού Κώδικα ή β).σε οποιαδήποτε ποινή για εγκλήματα του Στρατιωτικού Ποινικού Κώδικα που επισείουν την ποινή της ισόβιας κάθειρξης ή γ).σε ισόβια κάθειρξη για κάθε άλλο αδίκημα. Η εν λόγω εξαίρεση ισχύει για τη χρονική διάρκεια της επιβληθείσας ποινής . Το χρονικό διάστημα εφαρμογής των οριζόμενων στο άρθρο 16 του π.δ.15/2022 υπολογίζεται από την επομένη της ημέρας της οριστικής καταδικαστικής απόφασης. Η έκτιση ή μη της ποινής ή η παραγραφή αυτής δεν ασκεί επιρροή στον υπολογισμό του ανωτέρω χρονικού διαστήματος.

**ΠΡΟΣΚΑΛΕΙ**

**τους εκπροσώπους και τους συνασπισμούς των εξής πολιτικών κομμάτων,** που μετέχουν στις εκλογές της 9ης Ιουνίου 2024, για την ανάδειξη των μελών του Ευρωπαϊκού Κοινοβουλίου**, όπως αυτά καθορίστηκαν από την εγκ.25/33604/08.04.2024 , ήτοι:**

**1.ΝΕΑ ΔΗΜΟΚΡΑΤΙΑ**

**2.ΣΥΝΑΣΠΙΣΜΟΣ ΡΙΖΟΣΠΑΣΤΙΚΉΣ ΑΡΙΣΤΕΡΑΣ-ΠΡΟΟΔΕΥΤΙΚΗ ΣΥΜΜΑΧΙΑ**

**3.ΠΑΣΟΚ -Κίνημα Αλλαγής**

**4.ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΟΣ**

**5.ΣΠΑΡΤΙΑΤΕΣ**

**6.ΕΛΛΗΝΙΚΗ ΛΥΣΗ-ΚΥΡΙΑΚΟΣ ΒΕΛΟΠΟΥΛΟΣ**

**7.ΔΗΜΟΚΡΑΤΙΚΟ ΠΑΤΡΙΩΤΙΚΟ ΚΙΝΗΜΑ “NIKH”**

**8. ΠΛΕΥΣΗ ΕΛΕΥΘΕΡΙΑΣ-ΖΩΗ ΚΩΝΣΤΑΝΤΟΠΟΥΛΟΥ**

**9. ΝΕΑ ΑΡΙΣΤΕΡΑ**

**σε κοινή σύσκεψη, την Τετάρτη 17 Απριλίου και ώρα 19.00μ.μ., στην αίθουσα του Δημοτικού Συμβουλίου.**

Αν στην ως άνω αναφερομένη σύσκεψη δεν παραστούν ή δεν συμφωνήσουν τα πολιτικά κόμματα ή οι συνασπισμοί κομμάτων , τότε το Δημοτικό Συμβούλιο , υποχρεούται να καθορίσει και να διαθέσει από μόνο του τους χώρους , αναλογικά και επί ίσοις όροις.

**Ο ΔΗΜΑΡΧΟΣ ΑΡΤΑΙΩΝ**

**ΧΡΙΣΤΟΦΟΡΟΣ Δ. ΣΙΑΦΑΚΑΣ**